open-index/open-wikipedia-markdown huggingface dataset:
Viaje sin destino

***Viaje sin destino*** (títol orichinal en castellano, en aragonés ***Viache sin destín***, estrenada en Aragón con o suyo títol orichinal) ye una cinta de cine de comedia de cine espanyol estrenada l'anyo 1942, dirichida por Rafael Gil seguntes un guión adaptau por él mesmo y por José Santugini (basau en una historia de José Santugini), con una banda sonora orichinal de Juan Quintero Muñoz, una dirección de fotografía d'Isidoro Goldberger y una producción cinematografica ta la productora cinematografica Compañía Industrial Film Español S.A. Fan parte de l'elenco d'actors d'a cinta, entre d'atros, Luchy Soto, Blanca Pozas, Fuensanta Lorente, Antonio Casal, Alberto Romea, Manuel Arbó, José Prada, Jorge León, Pedro Cabré, Valeriano Ruiz París, Alberto López, Camino Garrigó y Manrique Gil.

L'achencia de viaches "Panoramas" ye en una precaria situación economica. Un d'os suyos treballadors tien una ideya brilant: organizar viaches sin garra destín conoixiu ta los clients. A la fin, bels viacheros s'inscriben y un autocar marcha enta lo desconoixiu. Bien luego, malas que plegan enta una posada, aparentment l'autocar s'ha desmarchau y han de remanir en a posada ixa nueit. Encara que en primeras bellas cosas esbarruchan a los viacheros, bien luego veyen que no bi ha motivos. Pero alavez prencipian as muertes de verdat.

A cinta s'ambienta en a suya epoca actual (1942) en a ciudat de Madrit; y as suyas escenas se filmoron en Barcelona (Catalunya), amás d'en os Estudios Trilla-Orphea, ubicaus igualment en dita ciudat catalana.

Ye una cinta que ha recibiu bel premio, encara que no se tracta de garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1942.
* Cintas de 1942.

## Referencias

## Vinclos externos
*  ''Viaje sin destino'' en Internet Movie Database.
Non c'è due senza quattro

***Non c'è due senza quattro*** (títol orichinal en italiano, en aragonés ***No bi ha dos sin cuatre***, estrenada en Aragón con o títol de ***Dos súper dos***) ye una cinta de cine de comedia d'acción coproducida por o cine italiano y lo cine brasilero estrenada l'anyo 1984, dirichida por E.B. Clucher seguntes un guión orichinal de Marcotullio Barboni, con una banda sonora orichinal de Franco Micalizzi, una dirección de fotografía de Silvano Ippoliti y Hélio Silva y una producción cinematografica a lo cudiau de Vittorio Galiano ta las productoras El Pico S.A., Renato Aragão Produções Cinematográficas y Trans-Cinema TV. Conta con un elenco d'o cual en fan parte, entre d'atros actors, Terence Hill, Bud Spencer, April Clough, Nello Pazzafini, Harold Bergman, C.V. Wood Jr., Dary Reiz y Franco Sattamini.

Bastiano y Antonio Coimbra de la Coronilla y Azevedo son dos primos brasileros bien cabaleros y bien afables que han estau obchecto de cualques atentaus contra la suya vida. Deciden contractar a una achencia ta que lis trobe dos dobles, que resultan estar bien exactos. Se tracta d'Elliot Vance, que treballa como doble d'acción en o cine, y de Greg Wonder, un saxofonista y chicot delincuent. A suya misión ye tamién la de trobar qui ye dezaga d'ixas menazas a la suya vida, y toz dos fan servir as suyas habilidaz ta localizar-lo, encara que los suyos metodos pareixen masiau brutals ta los afables primos brasileros.

A cinta s'ambienta en a suya epoca actual (1984) en Rio de Janeiro (estau de Rio de Janeiro) en Brasil; y las suyas escenas se filmoron en ixa mesma ciudat.

## Elenco

## Se veiga tamién
* Cine en 1984.
* Cintas de 1984.

## Referencias

## Vinclos externos

*  ''Non c'è due senza quattro'' en Internet Movie Database.
Billy Two Hats

***Billy Two Hats*** (títol orichinal en anglés, en aragonés ***Billy Dos Sombreros***, estrenada en Aragón con ise zaguer títol) ye una cinta de cine de western dramatico coproducida por o cine britanico, lo cine estausunidense y lo cine israelín estrenada l'anyo 1974, dirichida por Ted Kotcheff seguntes un guión orichinal d'Alan Sharp, con una banda sonora orichinal de John Scott, una dirección de fotografía de Brian West y una producción cinematografica de Norman Jewison y Patrick J. Palmer ta la productora cinematografica Algonquin Films. Fan parte de l'elenco d'a cinta, entre d'atros actors, Gregory Peck, Desi Arnaz, Jr., Jack Warden, David Huddleston, Sian Barbara Allen, John Pearce, Dawn Little Sky, W. Vincent St. Cyr, Henry Medicine Hat, Zev Berlinsky, Antony Scott y Vic Armstrong.

Mientres un robo en un banco, o companyero d'Arch Deans muere y tamién capturan a Billy Two Hats (Billy Dos Sombreros), un choven mestizo kiowa. Deans libera a lo mestizo en conseguir parar una trampa a lo "sheriff" Henry Gifford en una posada, pero cuan fuyen o propietario d'a posada fiere a Deans d'un balazo, matando a lo suyo caballo y ferindo-lo a él en a garra. Billy decide levar-lo, fendo ta ixo un ballart, pero son perseguius por o sheriff y por o propietario d'a posada, a qui iste ha contractau ta que l'aduye, dica que finalment iste decide no continar. En a suya fuga troban un rancho, a on convencen a lo propietario ta que transporte a Deans con o suyo carro enta lo lugar mas anamau, ta seguir-lo dimpués Billy malas que torne lo conductor d'o carro, remanindo de mientras en o suyo rancho ta protecher a su muller. Cuan marchan, Billy descubre que no son casaus, so que lo ranchero ha mercau a la muller, que no ye masiau conforme con o suyo propietario que la maltracta. Toz dos s'enamoran y cuan son en o leito los troba lo sheriff, qui creye que ye una violación, y a la fin marcha dezaga de Deans y d'o conductor con Billy presonero y con a muller. Cuan troban a Deans, han estau atacaus por uns indios y lo ranchero ha muerto, trobando-se Deans feriu grieument.

A cinta s'ambienta en bel momento indeterminau d'o sieglo XIX en bel puesto igualment indeterminau de l'ueste d'Estaus Unius; y las suyas escenas se filmoron en Parker, Wickenburg y atros puestos d'Arizona y en Farmington (Nuevo Mexico) en Estaus Unius, y atras fuents citan como localizacions d'o rodache escenarios en Israel.

## Elenco

## Se veiga tamién
* Cine en 1974.
* Cintas de 1974.

## Referencias

## Vinclos externos

*  ''Billy Two Hats'' en Internet Movie Database.
*  ''Billy Two Hats'' en Rotten Tomatoes.
*  ''Billy Two Hats'' en l**[[American Film Institute Catalog]]'' de l**American Film Institute''.
El hombre de la diligencia

***El hombre de la diligencia*** (títol orichinal en vastellano, en aragonés ***L'hombre d'a dilichencia***, estrenada en Aragón con o suyo títol orichinal) ye una cinta de cine de western (un "spaghetti western") dramatico coproducida por o cine espanyol y lo cine italiano estrenada l'anyo 1964, dirichida por José María Elorrieta seguntes un guión adaptau por él mesmo (basau en una novela d'Eduardo Guzmán), con una banda sonora orichinal de Fernando García Morcillo, una direcciçon de fotografía d'Alfonso Nieva y una producción cinematografica de Tomás Cicuendez ta las productoras Four Aces, P.C. Alesanco y Produciones Cinematografiches Algancio. Fan parte de l'elenco d'actors d'a cinta, entre d'atros, Frank Latimore, Nuria Torray, Jesús Puente, Ángel Ortiz, Germán Cobos, Mariano Vidal Molina, Pastor Serrador, Jorge Martín, Guillermo Vera, Julio Pérez Tabernero, Aldo Sambrell, Alfonso de la Vega, Frank Braña, Rufino Inglés, Guillermo Méndez, Antonio Cintado, José Sancho y Yvonne Bastien.

Steve Loman se troba en Arizona, en una aislada estación de dilichencias en bel meyo d'o disierto cuan se li apareixen un grupo de bandius a los que conoix. Istos li dicen que bien luego plegará en o lugar una dilichencia a on i viachan o corrupto chuez Driscoll, a suya futura muller Ruth, lo chirmano chicot d'ella, Jimmy, y un chugador de cartas y andoba, y que lo chuez levará con él una gran cantidat de diners. Li demanan a suya aduya porque lo chuez Driscoll estió ui li preparó una falsa acusación que tenió como consecuencia lo suyo ingres en a garchola, y li proposan repartir-se los diners y fuyir dimpués enta Mexico. Tanimientres, Loman se niega. Cuan a dilichencia se troba ya bien amán d'a estación, padeixen l'ataque d'un grupo d'apaches dirichius por Gerónimo y se refuchian en a estación, a os toz se i troban rodiaus. Amás, se complica la situación cuan o choven Jimmy trafuca a un grupo de pacificos pimas con apaches y dispara contra éls, matando a un d'os chefes pimas.

*El hombre de la diligencia* s'ambienta en bel momento desconoixiu de finals d'o sieglo XIX en Arizona (Estaus Unius) y las suyas escenas se filmoron en Aranjuez (Comunidat de Madrit), Seseña (provincia de Toledo) y Cuenca (provincia de Cuenca) en Espanya.

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos
*  ''El hombre de la diligencia'' en Internet Movie Database.
Greyhound (cinta)

:*Iste articlo ye sobre una cinta estausunidense de cine belico de l'anyo 2020; ta atros usos, se veiga *'Greyhound***.


***Greyhound*** (títol orichinal en [[Idioma anglés|anglés]], en [[Idioma aragonés|aragonés]] ***Galgo***, estrenada en [[Aragón]] con o títol en [[Idioa castellano|castellano]] de ***Greyhound: Enemigos bajo el mar***, en aragonés ***Greyhound: enemigos baixo la mar**') ye una cinta de cine de drama belico coproducida por o cine estausunidense, lo cine canadiense y lo cine chinés estrenada l'anyo 2020, dirichida por Aaron Schneider seguntes un guión adaptau por Tom Hanks (basau en a novela *[[The Good Shepherd (novela)|The Good Shepherd]]*, que heba publicau C. S. Forester en l'anyo 1955), con una banda sonora orichinal de Blake Neely, una dirección de fotografía de Shelly Johnson, una producción cinematografica de Gary Goetzman ta las productoras Stage 6 Films, FilmNation Entertainment, Bron Creative, Zhengfu Pictures, Playtone y Sycamore Pictures, y un elenco d'actors formau por Tom Hanks, Elisabeth Shue, Stephen Graham, Rob Morgan, Manuel Garcia-Rulfo, Josh Wiggins, Tom Brittney, William Pullen, Karl Glusman, Chet Hanks, Matthew Helm, Devin Druid, Michael Benz, Ian James Corlett, Dave Davis, Dominic Keating, Thomas Kretschmann, Maximilian Osinski, Joseph Henry Poliquin V, Grayson Russell y Craig Tate, entre d'atros.

En febrero de 1942 o convoi HX-25, formau por 37 barcos mercants y de transporte de tropas, marcha destinau enta Liverpool, y dentra en o clamau "pozo negro" en bel meyo de l'oceano Atlantico, a on se trobará sin cobertura aeria. Un grupo de destructors forman a escolta d'o convoi: un estausunidense, un polaco, un britanico y un canadiense, baixo lo mando d'Ernest Krause, d'a United States Navy, qui manda lo destructor estausunidense, con o codigo "Greyhound". Tres días dimpués de dentrar en ixa zona periglosa, detectan un submarino d'a *[[Kriegsmarine]]*, pero consiguen fundir-lo. Atamas d'ixo, cuan o destructor estausunidense torna enta lo convoi, un atro submarino funde un mercant griego d'o convoi y dimpués ataca a lo destructor, prencipiando una luita entre toz dos capitans, l'estausunidense y l'alemán, a la vegada que apareixen atros submarinos que prencipian a fundir poquet a poquet bels atros barcos d'o convoi.

A cinta s'ambienta en 1942 en l'oceano Atlantico mientres a batalla de l'Atlantico en a Segunda Guerra Mundial; y las suyas escenas se filmoron en Baton Rouge (Loisiana).

*Greyhound* ye una cinta que ha recibiu cuantos premios y nominacions, en destacando una nominación a lo Premio Oscar a lo Millor Soniu en 2021 mientres a 93<sup>ena</sup> edición d'os Premios Oscar; y dos nominacions a los Premios BAFTA (Millors Efectos Especials| y Millor Soniu) ixe mesmo anyo en a 74<sup>ena</sup> edición d'os Premios BAFTA.

## Elenco

## Se veiga tamién
* Cine en 2020.
* Cintas de 2020.

## Referencias

## Vinclos externos
*  ''Greyhound'' en Internet Movie Database.
*  ''Greyhound'' en Rotten Tomatoes.
*  ''Greyhound'' en History vs. Hollywood.
Secret of the Incas

***Secret of the Incas*** (títol orichinal en anglés, en aragonés ***O secreto d'os incas***, estrenada en Aragón con o suyo títol traduciu enta lo castellano como ***El secreto de los incas***) ye una cinta de cine estausunidense de cine d'aventuras estrenada l'anyo 1954, dirichida por Jerry Hopper seguntes un guión adaptau por Sydney Boehm y Ranald MacDougall (basau en *The Legend of the Incas*, de Sydney Boehm), con una banda sonora orichinal de David Buttolph, una dirección de fotografía de Lionel Lindon y Irma Roberts, una producción cinematografica de Mel Epstein ta la productora cinematografica Paramount Pictures y un elenco formau por Charlton Heston, Robert Young, Nicole Maurey, Thomas Mitchell, Glenda Farrell, Yma Sumac, Michael Pate, Leon Askin, William Henry, Marion Ross y Alvy Moore, entre d'atros actors. Como curiosidat, a cinta ye una d'as inspiracions d'una atra cinta, *[[Raiders of the Lost Ark]]* (1981, Steven Spielberg).

Harry Steele ye un aventurero estausunidense que fa de guía turistico en Cuzco, que creye que puet trobar una fabulosa gran choya de l'Imperio Inca, un gran sol d'oro con piedras preciosas, porque poseye un fragmento de piedra que fa parte d'un mapa de Machu Picchu que se troba en un chicot museu local. Ed Morgan fa 14 anyos que busca ixe mesmo trasoro y se siente viello y cansau, asinas que ha contractau a u ta que faga fuera a Harry. Harry se salva y menaza a Ed, negando-se amás a vender-le la piedra que poseye. Ed diz a Harry que l'ha contractau como guía ta Elena Antonescu, una refuchiada fuyida de Rumanía. Ista explica que no tien diners y que busca marchar enta los Estaus Unius, pero amás explica que la persigue Anton Marcu, un funcionario rumano, y que iste poseye una avioneta. Harry decide aparentar que vende la información a Marcu, ta que asinas iste plegue enta Cuzco con a suya avioneta y poder robar-la. Lo fa asinas, pero ha de pactar con Elena levar-la dica Mexico. Lo fa, pero la realidat ye que marcha enta Machu Picchu. Cuan i plegan, i troban una expedición arqueolochica a lo cudiau de Stanley Moorehead, que son fendo-ie excavacions en busca d'a fuesa a on se troba apedacau l'inca Manco Cápac y a on se i troba lo sol d'oro. Poco dimpués i plega Ed, que s'apodera d'o sol, a la vegada que Moorehead proposa matrimonio a Elena, anque ista por qui siente realment atracción ye por Harry, nomás que no li cuaca la suya obsesión por o sol d'oro.

A cinta s'ambienta en a suya epoca actual (1954) en Cuzco y atros puestos d'o departamento de Cuzco (incluyindo-ie Machu Picchu) en Perù; y las suyas escenas se filmoron en ixos dos mesmos lugars y en os Paramount Studios en Los Angeles (California) en os Estaus Unius.

*Secret of the Incas* ye una cinta que ha recibiu bella nominación a bel premio, pero que o se tracta de garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''Secret of the Incas'' en Internet Movie Database.
Ermita d'a Virchen d'o Plan de Llaguarres

A **ermita d'a Virchen d'o Plan de Llaguarres** (en catalán *Mare de Déu del Llano*, en castellano *ermita de la Virgen del Llano*) ye una ermita romanica de zaguerías d'o sieglo XII, situada amán d'a localidat de Llaguarres, en o municipio de Capella, en a comarca de Ribagorza, provincia de Uesca. 

A suya planta ye una nau con abside cilindrico y capiellas laterals, con un campanar en espadanya de dos uellos centraus. A portalada tien candals de meyo punto. O suyo estau ye correcto y ha estau restaurada.

Ista ilesia, con o nombre de *Sanctam Mariam de Plano* ye mencionada en un documento d'o fundo documental de Roda, escrito en l'anyo 1188.

## Vinclos externos
*  En Turismo de Ribagorza
*  En SIPCA
*  En El viaje de la libélula
*  En Monumental.net
*  En Romanicoaragones.com

## Referencias
Ilesia de l'Asumpción de Nuestra Sinyora de Llaguarres

A **ilesia de l'Asumpción de Nuestra Sinyora de Llaguarres** (en catalán *Església de l'Assumpció de la Mare de Déu*) ye una ilesia gotica d'o sieglo XVI, situada en a localidat de Llaguarres, en o municipio de Capella, en a comarca de Ribagorza, provincia de Uesca. 

## Vinclos externos
*  Ilesia de l'Asumpción de Nuestra Sinyora de Llaguarres
*  Ficha en gcatholic
Shí-èr Shēngxiāo

***十二生肖*** (títol orichinal en chinés, en pinyin ***Shí-èr Shēngxiāo***, en aragonés ***Signos d'o zodiaco***, estrenada en Aragón con o títol mixto en anglés y castellano de ***Chinese Zodiak: La armadura de Dios***, en aragonés ***Zodiaco chinñes: l'armadura de Dios***) ye una cinta de cine de comedia d'aventuras d'acción coproducida por o cine hongkongués y lo cine chinés estrenada l'anyo 2012, dirichida por Jackie Chan seguntes un guión orichinal d'o mesmo Jackie Chan, Stanley Tong, Frankie Chan y Edward Tang, con una dirección de fotografía de Jackie Chan, Horace Wong, Ng Man-ching y Ben Knott, una banda sonora orichinal de Roc Chen, Nathan Wang y Gary Chase y una producción cinematografica de Jackie Chan, Stanley Tong, Barbie Tung, Esmond Ren, Albert Lee y James Wang ta las productoras Huayi Brothers Pictures, Emperor Motion Pictures, Jackie & JJ Productions y Shanghai Film Group. Conta con un elenco formau por Jackie Chan, Kwon Sang-woo, Liao Fan, Helen Yao, Zhang Lanxin, Laura Weissbecker, John Paisley, Pierre-Benoist Varoclier, Jonathan Lee, Vincent Sze, David Torok, Max Huang, Alaa Safi, Pierre Bourdaud, Emmanuel Lanzi, Rosario Amadeo, Wilson Chen, Steve Yoo, Ken Lo, Oliver Platt, David Serero, Caitlin Dechelle, Marc Canonizado, Zheng Wei, Bo-yee Poon y Abdul Haviz, entre d'atros actors.

MP Corporation subhasta bellas cabezas en bronce representando los 12 signoz d'o zodiaco, que fuoron robadas en Pequín mientres a Segunda Guerra de l'Opio, pero no las poseyen todas. Contractan a JC ta que recupere las restants, con una promesa de pago adicional de 10 millon de dólars si las troba todas. En primeras contacta con Guan, qui ha feito copias d'as estatuas, y escaneya istas copias. Guan li ha dito de contactar con Coco, una muller que li puet subministrar mas informacions sobre a on se i troban ixas figuras. Consigue trobar-los, y en o proceso lo grupo contacta con Catherine, qui busca las restas d'o suyo tartaravuelo, que pareixe que se troban en un barco a on tamién viachaban 8 toneladas d'oro. Amás, se descubre que JC ta qui realment ye treballando ye ta lo gubierno chinés, ta recuperar ixos obchectos robaus.

A cinta s'ambienta en a suya epoca actual (2012) en Pequín (China) y en localizacions en Australia, Francia y Rusia; y las suyas escenas se filmoron en Jelgava (Letonia), Hong Kong y Pequín (China), París (Francia) y localizacions en Australia, Republica de China y Vanuatu.

Se tracta d'una cinta que ha recibiu cuantos premios y nominacions, encaraga que garra d'éls no fa parte d'o conchunto de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2012.
* Cintas de 2012.

## Referencias

## Vinclos externos

*  ''Shí-èr Shēngxiāo'' en Internet Movie Database.
*  ''Shí-èr Shēngxiāo'' en Rotten Tomatoes.
Bill Pullman

**Bill Pullman** (nombre artistico de **William Pullman**), naixiu de Hornell, (Nueva York, Estaus Unius) o 17 d'aviento de 1953, ye un actor estausunidense, activo en o cine estausunidense dende meyaus d'os anyos 1980 y con cuantos premios y nominacions recibius mientres a suya carrera cinematografica. Antiparte, antes de fer carrera como actor, estió profesor adchunto en a Universidat Estatal de Montana.

D'entre la suya ampla filmografía, pueden mencionar-se bellas cintas a on i ha treballau, como *[[Ruthless People]]* (1986, Jim Abrahams, David Zucker y Jerry Zucker), *[[The Accidental Tourist (cinta)|The Accidental Tourist]]* (1988, Lawrence Kasdan), *[[Bright Angel]]* (1990, Michael Fields), *[[Malice (cinta de 1993)|Malice]]* (1993, Harold Becker), *[[Casper (cinta)|Casper]]* (1995, Brad Silberling), *[[Independence Day (cinta)|Independence Day]]* (1996, Roland Emmerich), *[[Spy Games]]* (1999, Ilkka Järvi-Laturi), *[[The Grudge]]* (2004, Takashi Shimizu), *[[You Kill Me]]* (2007, John Dahl), *[[Peacock (cinta de 2010)|Peacock]]* (2010, Michael Lander), *[[The Equalizer (cinta)|The Equalizer]]* (2014, Antoine Fuqua), *[[The Ballad of Lefty Brown]]* (2017, Jared Moshe), u *[[The High Note]]* (2020, Nisha Ganatra).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Bill Pullman.

## Vinclos externos

*  Bill Pullman en Internet Movie Database.
Forrest Tucker

**Forrest Tucker** (nombre artistico de **Forrest Meredith Tucker**), naixiu de Plainfield (Indiana, Estaus Unius) o 2 de febrero de 1919 y falleixiu en Los Angeles (California, Estaus Unius) o 25 d'octubre de 1986, estió un actor estausunidense, activo en o cine estausunidense dende primerías d'os anyos 1930 dica la suya muerte.

D'entre la suya amplisma filmografía, se pueden mencionar bellas cintas a on i treballó, como *[[The Westerner (cinta de 1940)|The Westerner]]* (1940, William Wyler), *[[Tramp, Tramp, Tramp (cinta de 1942)|Tramp, Tramp, Tramp]]* (1942, Charles Barton), *[[Never Say Goodbye (cinta de 1946)|Never Say Goodbye]]* (1946, James V. Kern), *[[Two Guys from Texas]]* (1948, David Butler), *[[Sands of Iwo Jima]]* (1949, Allan Dwan), *[[Hurricane Smith (cinta de 1952)|Hurricane Smith]]* (1952, Jerry Hopper), *[[Pony Express (cinta)|Pony Express]]* (1953, Jerry Hopper), *[[The Vanishing American (cinta de 1955)|The Vanishing American]]* (1955, Joseph Kane), *[[Fort Massacre]]* (1958, Joseph M. Newman), *[[The Night They Raided Minsky's]]* (1968, William Friedkin), *[[Chisum]]* (1970, Andrew V. McLaglen), *[[Walking Tall: Final Chapter]]* (1977, Jack Starrett), u *[[Thunder Run (cinta)|Thunder Run]]* (1986, Gary Hudson).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Forrest Tucker.

## Vinclos externos

*  Forrest Tucker en Internet Movie Database.
Jean Adair

**Jean Adair** (nombre artistico de **Violet McNaughton**), naixida de Hamlton (Ontario, Canadá) lo 13 de chunio de 1873 y falleixida en Nueva York (Nueva York, Estaus Unius) l'11 de mayo de 1953, estió una actriz canadiense, activa en o mundo d'o teatro y d'o cine estausunidenses dende primerías d'os anyos 1920 dica la suya muerte.

Encara que la suya carrera artistica se produz mas que mas en o mundo d'o teatro, tamién actuó en cualques cintas, como *[[Arsenic and Old Lace (cinta)|Arsenic and Old Lace]]* (1944, Frank Capra, la cinta mas destacada d'a suya carrera cinematografica), *[[Living in a Big Way]]* (1947, Gregory La Cava) u *[[Something in the Wind]]* (1947, Irving Pichel).

## Filmografía
### Cintas

### Series de televisión

## Referencias

## Vinclos externos

*  Jean Adair en Internet Movie Database.
Gary Grimes

**Gary Grimes**, naixiu de San Francisco (California, Estaus Unius) o 2 de chunio de 1955, ye un actor estausunidense activo en o cine estausunidense dende meyaus d'os anyos 1960 dica primerías d'os anyos 1990, cuan deixó la suya carrera. Ye sobrino de l'actor Rudy Solari, y ha recibiu bels premios y nominacions mientres a suya carrera cinematografica.

D'entre las cintas a on i treballó, pueden mencionar-se *[[Summer of '42]]* (1971, Robert Mulligan), *[[The Culpepper Cattle Co.]]* (1972, Dick Richards), *[[Cahill U.S. Marshal]]* (1973, Andrew V. McLaglen), u *[[The Spikes Gang]]* (1974, Richard Fleischer).

## Filmografía
### Cintas

### Series de televisión

## Premios
En 1972, mientres a 25<sup>ena</sup> edición d'os Premios BAFTA, fue nominau a lo Premio BAFTA a lo Millor Actor Debutant por o suyo papel en *[[Summer of '42]]* (1971, Robert Mulligan). Pos ista mesma cinta recibió amás una nominación a lo Premio Globo d'Oro a la Millor Estrela Emerchent Masculina ixe mesmo anyo, mientres a 29<sup>ena</sup> edición d'os Premios Globos d'Oro.





## Referencias

## Se veiga tamién
* Cintas interpretadas por Gary Grimes.

## Vinclos externos
*  Gary Grimes en Internet Movie Database.
Michael Biehn

**Michael Biehn** (nombre artistico de **Michael Connell Biehn**), naixiu d'Anniston (Alabama, Estaus Unius) o 31 de chulio de 1956, ye un actor estausunidense, activo en o cine estausunidense dende meyaus d'os anyos 1970 y que ha recibiu bels premios y nominacions mientres a suya carrera artistica. Dende l'anyo 2015, ye casau con l'actriz Jennifer Blanc.

D'entre la suya filmografía, pueden destacar-se bellas cintas a on i ha treballau, como *[[The Terminator]]* (1984, James Cameron), *[[Aliens]]* (1986, James Cameron), *[[The Abyss]]* (1989, James Cameron), *[[K2 (cinta)|K2]]* (1991, Franc Roddam), *[[The Rock (cinta)|The Rock]]* (1996, Michael Bay), *[[Susan's Plan]]* (1998, John Landis), ** (2001, Brian Trenchard-Smith), *[[Saving Grace B. Jones]]* (2009, Connie Stevens), *[[Puncture (cinta)|Puncture]]* (2011, Adam Kassen y Mark Kassen), u *[[The Shadow Effect]]* (2017, Obin Olson y Amariah Olson).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Michael Biehn.

## Vinclos externos

*  Michael Biehn en Internet Movie Database.
Josele Román

**Josele Román** (nombre artistico de **María José Peralt Román**), naixida de Gandia (Safor, País Valenciano) lo 28 d'octubre de 1948, ye una actriz y cantaire valenciana, activa en o mundo d'o teatro y lo cine espanyols dende meyaus d'os anyos 1960.

Prencipió la suya carrera artistica en o mundo d'o baile pero bien luego s'adedicó a lo teatro, prencipiando dende finals d'os anyos 1960 una carrera cinematografica (siempre con papels segundarios), que cesó dende meyaus d'os anyos 1980, encara que con bellas presencias ocasionals, ta prencipiar una carrera en o mundo d'a musica con no masiau exito.

D'entre la suya ampla filmografía, pueden mencionar-se bellas cintas a on i ha treballau, como *[[Don Erre que erre]]* (1970, José Luis Sáenz de Heredia), *[[El alma se serena (cinta)|El alma se serena]]* (1970, José Luis Sáenz de Heredia), *[[Vente a Alemania, Pepe]]* (1971, Pedro Lazaga), *[[Aunque la hormona se vista de seda]]* (1971, Vicente Escrivá), *[[¡No firmes más letras, cielo!]]* (1972, Pedro Lazaga), *[[París bien vale una moza]]* (1972, Pedro Lazaga), *[[Manolo la nuit]]* (1973, Mariano Ozores), *[[Jenaro, el de los 14]]* (1974, Mariano Ozores), *[[Cuando los niños vienen de Marsella]]* (1974, José Luis Sáenz de Heredia), *[[El señor está servido]]* (1976, Sinesio Isla), *[[Celedonio y yo somos así]]* (1977, Mariano Ozores), *[[El virgo de Visanteta (cinta de 1979)|El virgo de Visanteta]]* (1979, Vicente Escrivá), u *[[Volando voy (cinta)|Volando voy]]* (2006, Miguel Albaladejo).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Josele Román.

## Vinclos externos
*  Josele Román en Internet Movie Database.
Per il gusto di uccidere

***Per il gusto di uccidere*** (títol orichinal en italiano, en aragonés ***Por o gusto de matar***, estrenada en Aragón con o títol de ***Cazador de recompensas***) ye una cinta de cine de western (un "spaghetti western") dramatico coproducida por o cine italiano y lo cine espanyol estrenada l'anyo 1966, dirichida por Tonino Valerii seguntes un guión orichinal d'él mesmo, con una banda sonora orichinal de Nico Massi, una dirección de fotografía de Stelvio Massi y una producción cinematografica de Francesco Genesi, Vincenzo Genesi, Daniele Senatore, Stefano Melpignano y José López Moreno ta las productoras Hercules Cinematografica y Montana Films. Conta con un elenco formau por Craig Hill, Jorge Martín, Piero Lulli, Fernando Sancho, Rada Rassimov, Franco Ressel, José Manuel Martín, George Wang, Diana Martín, Graham Sooty, José Marco, Lorenzo Robledo, Sancho Gracia, José Canalejas, Dario De Grasi, Enrique Santiago, Frank Braña y Olga Karlatos, entre d'atros actors.

Un grupo de militars de l'exercito estausunidense transporta 100.000 dólars enta Omaha (Nebraska) cuan son asaltaus pora a banda de Sánchez. Marcha con os dólars enta Mexico pero ninvía a la banda, vestida con os uniformes, para asinas robar o banco en Omaha. Tanimientres, un cazarecompensas, Hank Fellow, desapatusquia lo plan: asalta a lo gropo de Sánchez, s'apodera d'os diners, los torna a lo banco y aspera y mata a lo grupo disvrazau de soldaus. Collins, o propietario d'una mena d'oro que ha de transportar oro enta Omaha proposa a Fellow fer servir a suya parte en a recompensa como un seguro d'o cargamento, y si iste ye entregau a las tropas que l'han de recullir, recibirá 10.000 dólars mas. O problema ye la banda de Gus Kennebeck, que ye decidiu a robar ixe oro, y Fellow l'amaga sin decir a denguno a on ye amagau, antes de que la banda ataque lo lugar.

A cinta s'ambienta en bel momento indeterminau d'o sieglo XIX en Omaha (Nebraska) y las suyas escenas se filmoron en o disierto de Tabernas en Tabernas y lo cabo de Gata en Almería (Andalucía) en Espanya, y en os Titanus Appia Studios en Roma (Lazio) en Italia).

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos

*  ''Per il gusto di uccidere'' en Internet Movie Database.
No Reservations (cinta)

:*Iste articlo ye sobre una cinta australo-estausunidense de cine de comedia dramatica romantica estrenada en 2007; ta atros usos, se veiga *'No Reservations***.


***No Reservations*** (títol orichinal en [[Idioma anglés|anglés]], en [[Idioma aragonés|aragonés]] ***Sin de reservas***, estrenada en [[Aragón]] con o siyo títol traduciu enta lo [[Idioma castellano|castellano]] como ***Sin reservas**') ye una cinta de cine estausunidense de cine de comedia dramatica romantica estrenada l'anyo 2007, dirichida por Scott Hicks seguntes un guión adaptau por Carol Fuchs (basau en *[[Mostly Martha (cinta)|Mostly Martha]]*, una cinta de Sandra Nettelbeck de l'anyo 2001), con una banda sonora orichinal de Philip Glass, una dirección de fotografía de Stuart Dryburgh y una producción cinematografica de Kerry Heysen y Sergio Aguero ta las productoras Castle Rock Entertainment y Village Roadshow Pictures. Conta con un elenco formau por Catherine Zeta-Jones, Aaron Eckhart, Abigail Breslin, Bob Balaban, Brían F. O'Byrne, Patricia Clarkson, Celia Weston, Stephanie Berry, John McMartin, Lily Rabe, Jenny Wade, Arija Bareikis, Zoë Kravitz, Dearbhla Molloy, Matt Servitto y Fulvio Cecere, entre d'atros actors.

Kate Armstrong ye la chef d'un restaurant de Nueva York, y nomás vive que ta lo suyo treballo, sin garra relación de parella ni cuasi garra contacto fuera d'o suyo treballo. Amás, bien conscient d'o suyo treballo bien feito, no accepta garra critica de garra client, dica lo punto que la suya chefa Paula le ninvía a psicoterapia. Bel día su chirmana, Christine, li diz que viendrá de visita con su filla Zoe, pero tienen un accident con l'auto y la chirmana muere, deixando a Zoe en mans nomás que de Kate, que se troba de rapiconte con una nina de 9 anyos a lo suyo cudiau, cambiando-le de raso la suya vida. A suya chefa, Paula, decide contractar a un aduyant u vice chef de Kate, y se decide por Nick Palmer, un cocinero de fama acreditada que podría estar o chef en cualsiquier restaurant pero que deseya treballar con Kate. En estar dos personas bien diferents en a suya forma de veyer o mundo y la vida, esclatan entre éls bellas tensions, a la vegada que Zoe, la sobrina de Kate, prencipia a deseyar cada vegada mas a companyía de Nick, de qui se siente mas amanada por o suyo temperamento que de su tía Kate y que, a la vegada, pareixe comprender-la muito millor.

A cinta s'ambienta en a suya epoca actual (2007) en a ciudat de Nueva York (Nueva York); y las suyas escenas se filmoron en cuantos escenarios d'ixa mesma ciudat.

Ye una cinta que ha recibiu bella nominación a bel premio, encara que no a garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2007.
* Cintas de 2007.

## Referencias

## Vinclos externos
*  ''No Reservations'' en Internet Movie Database.
Peter Dinklage

**Peter Dinklage** (nombre artistico de Peter Hayden Dinklage), naixiu de Morristown (Nueva Jersey, Estaus Unius) l'11 de chunio de 1969, ye un actor estausunidense, activo en o cine estausunidense dende meyaus d'os anyos 1990 y con cuantos premios recibius mientres a suya carrera cinematografica.

Encara que gosa estar conoixiu por a suya partecipación en a serie de televisión *[[Game of Thrones]]*, ha treballau igualment en cuantas cintas, entre las cuals se pueden mencionar *[[Safe Men]]* (1998, John Hamburg), *[[13 Moons]]* (2002, Alexandre Rockwell), *[[Surviving Eden]]* (2004, Greg Pritikin), *[[Little Fugitive (cinta de 2006)|Little Fugitive]]* (2006, Joanna Lipper), *[[Death at a Funeral (cinta de 2007)|Death at a Funeral]]* (2007, Frank Oz), *[[I Love You Too (cinta de 2010)|I Love You Too]]* (2010, Daina Reid), *[[Rememory]]* (2017, Mark Palansky), *[[I Care a Lot]]* (2020, J Blakeson), u *[[Brothers (cinta de 2024)|Brothers]]* (2024, Max Barbakow).

## Filmografía
### Cintas

### Series de televisión

## Premios
En l'anyo 2012, recibió un Premio Globo d'Oro a lo Millor Actor Segundario en Serie de Televisión, Miniserie u Telefilm por o suyo papel de *Tyrion Lannister* en a serie de televisión *[[Game of Thrones]]*, en a 69<sup>ena</sup> edición d'os Premios Globos d'Oro.

En 2022, mientres a 79<sup>ena</sup> edición d'os Premios Globos d'Oro recibió una nominación a lo Premio Globo d'Oro a lo Millor Actor de Musical u Comedia por a suya interpretación en *[[Cyrano (cinta)|Cyrano]]*, dirichida por Joe Wright

## Referencias

## Se veiga tamién
* Cintas interpretadas por Peter Dinklage.

## Vinclos externos

*  Peter Dinklage en Internet Movie Database.
Donkervoort

**Donkervoort Automobielen BV** ye un fabricant d'autos esportivos ultralichers y feitos a man con seu en Lelystad, Países Baixos. A marca d'autos estió fundada en 1978 por Joop Donkervoort. En 1996, os motors Ford de Donkervoort estioron reemplazaus por motors Audi. O lema de Donkervoort, *No Compromise* (garra compromís), significa conducir sin garra aduya electronica como l'ABS (sistema antibloqueyo de frenos), l'ESP (control electronico d'estabilidat) u la dirección asistida.

## Lista d'autos

## Referencias

## Vinclos externos
Mercedes-Benz W639

O **codigo W639** ye o codigo de prochecto emplegau pa identificar dos modelos de Mercedes-Benz creyaus en 2003 a partir d'o mesmo prochecto: istos modelos son o monovolumen **Mercedes-Benz Viano** y la furgona conoixida como **Mercedes-Benz Vito**, agora en a suya segunda cheneración. A producción d'ista familia de modelos continó mientres muito tiempo, dica zaguerías de 2013.

## Referencias
Mercedes-Benz

**Mercedes-Benz** ye una marca rechistrada de vehiclos de motor fabricaus por o Grupo Mercedes-Benz. O nombre se creyó en 1926 dimpués d'a fusión de Daimler-Motoren-Gesellschaft (marca Mercedes) con Benz & Cie. pa formar Daimler-Benz AG. En 2022, se vendioron 2,04 millons de nuevos autos de pasachers d'ista marca.

## Referencias

## Vinclos externos
Liam Hemsworth

**Liam Hemsworth**, naixiu de Melbourne (Victoria, Australia) lo 13 de chinero de 1990, ye un actor australiano, activo en o cine autraliano y dimpués en o cine estausunidense dende meyaus d'os anyos 2000, con cuantos premios recubius mientres a suya carrera cinematografica. Ye chirmano d'os actors Luke y Chris Hemsworth, sobrino d'a escritora de literatura infantil Joanne van Os y tío de l'actriz India Rose Hemsworth.

D'entre la suya filmografía como actor, pueden mencionar-se las suyas interpretacions en bellas cintas, como *[[The Hunger Games (cinta)|The Hunger Games]]* (2012, Gary Ross), *[[Empire State (cinta de 2013)|Empire State]]* (2013, Dito Montiel), *[[The Dressmaker (cinta de 2015)|The Dressmaker]]* (2015, Jocelyn Moorhouse), *[[Independence Day: Resurgence]]* (2016, Roland Emmerich), *[[Isn't It Romantic (cinta de 2019)|Isn't It Romantic]]* (2019, Todd Strauss-Schulson), *[[Poker Face (cinta de 2022)|Poker Face]]* (2022, Russell Crowe), u *[[Lonely Planet (cinta)|Lonely Planet]]* (2024, Susannah Grant).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Liam Hemsworth.

## Vinclos externos

*  Liam Hemsworth en Internet Movie Database.
John Hannah

**John Hannah**, naixiu de Cille Bhrìghde an Ear (Lanarkshire d'o Sud, Escocia) lo 23 d'abril de 1962, ye un actor y escritor escocés, activo en o cine britanico y dimpués en o cine internacional dende meyaus d'os anyos 1980 y con cuantos premios recibius mientres a suya carrera cinematografica.

D'entre la suya filmografía como actor, pueden mencionar-se bellas cintas a on i ha treballau, como *[[Four Weddings and a Funeral]]* (1994, Mike Newell), *[[The Mummy (cinta de 1999)|The Mummy]]* (1999, Stephen Sommers), *[[The Hurricane (cinta de 1999)|The Hurricane]]* (1999, Norman Jewison), *[[The Mummy Returns]]* (2001, Stephen Sommers), *[[The Last Legion]]* (2007, Doug Lefler), *[[The Mummy: Tomb of the Dragon Emperor]]* (2008, Rob Cohen), *[[Shooting for Socrates]]* (2014, James Erskine), *[[Scorched Earth (cinta de 2018)|Scorched Earth]]* (2018, Peter Howitt), u *[[The Intergalactic Adventures of Max Cloud]]* (2020, Martin Owen).

## Filmografía
### Cintas

### Series de televisión

## Premios
En l'anyo 1995, mientres a 48<sup>ena</sup> edición d'os Premios BAFTA, John Hannah recibió una nominación a lo Premio BAFTA a lo Millor Actor Segundario por o suyo papel de "Matthew" en *[[Four Weddings and a Funeral]]*, dirichida por Mike Newell.

## Referencias

## Se veiga tamién
* Cintas interpretadas por John Hannah.

## Vinclos externos

*  John Hannah en Internet Movie Database.
Arnold Vosloo

**Arnold Vosloo**, naixiu de Pretoria (provincia de Gauteng, Sudafrica) lo 16 de chunio de 1962 ye un actor sudafricano (y con nacionalidat estausunidense dende 1988), activo en primeras en o cine sudafricano (y dimpués en o cine estausunidense) dende primerías d'os anyos 1980.

D'entre la suya filmografía como actor, se pueden mencionar bellas cintas a on i ha treballau, como por eixemplo *[[Boetie Gaan Border Toe]]* (1984, Regardt van den Bergh), *[[Skeleton Coast (cinta de 1987)|Skeleton Coast]]* (1987, John Cardos), *[[1492: Conquest of Paradise]]* (1992, Ridley Scott), *[[Zeus and Roxanne]]* (1997, George T. Miller), *[[The Mummy (cinta de 1999)|The Mummy]]* (1999, Stephen Sommers), *[[The Mummy Returns]]* (2001, Stephen Sommers), *[[Blood Diamond]]* (2006, Edward Zwick), *[[G.I. Joe: Retaliation]]* (2013, Jon M. Chu), *[[Silverton Siege]]* (2022, Mandla Dube) u *[[London Calling (cinta)|London Calling]]* (2025, Allan Ungar).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Arnold Vosloo.

## Vinclos externos

*  Arnold Vosloo en Internet Movie Database.
Chief Dan George

**Chief Dan George** u **Chefe Dan George** (naixiu con o nombre de **Geswanouth Slahoot** y conoixiu en primeras con o nombre en anglés de **Dan Slaholt**, que dimpués cambió enta **Dan George**), naixiu lo 24 de chulio de 1899 d'o territorio d'o consello tribal d'os Tsleil-Waututh (Columbia Britanica, Canadá) y muerto en North Vancouver (Columbia Britanica, Canadá) lo 23 de setiembre de 1981, estió un escritor, poeta y actor canadiense, chefe d'a suya tribu dende 1951 dica 1963. Ye avuelo d'a escritora Lee Maracle, de l'actriz y politica Charlene Aleck y d'a politica Joan Phillip, y bisavuelo de l'actriz, escritora y profesora Columpa Bobb. Mientres a suya carrera cinematografica recibio bels premios y nominacions.

D'entre la suya filmografía,mereixen destacar-se bellas d'as cintas a on i ha treballau, como *[[Little Big Man (cinta)|Little Big Man]]* (1970, Arthur Penn), *[[Alien Thunder]]* (1974, Claude Fournier), *[[Harry and Tonto]]* (1974, Paul Mazursky), *[[The Outlaw Josey Wales]]* (1976, Clint Eastwood), *[[Americathon]]* (1979, Neal Israel), u *[[Nothing Personal (cinta de 1980)|Nothing Personal]]* (1980, George Bloomfield).

## Filmografía
### Cintas

### Series de televisión

## Premios
En 1971, mientres a 43<sup>ena</sup> edición d'os Premios Oscar, recibió una nominación a lo Premio Oscar a lo Millor Actor Segundario por o suyo papel en *[[Little Big Man (cinta)|Little Big Man]]*, una cinta dirichida por Arthur Penn. Ixe mesmo anyo ypor ixa mesma interpretación ya heba recibiu una nominación a lo Premio Globo d'Oro a lo Millor Actor Segundario, en a 28<sup>ena</sup> edición d'os Premios Globos d'Oro.

## Referencias

## Se veiga tamién
* Cintas interpretadas por Chief Dan George.

## Vinclos externos

*  Chief Dan George en Internet Movie Database.
*  Chief Dan George en Find a Grave.
Marsha Mason

**Marsha Mason**, naixida de Saint Louis (Missouri, Estaus Unius) lo 3 d'abril de 1942, ye una actriz y directora teatral estausunidense, activa en o cine estausunidense dende meyaus d'os anyos 1960 y con cuantos premios y nominacions recibius mientres a suya carrera cinematografica.

D'entre la suya filmografía, pueden destacar-se bellas cintas a on i ha treballau, como *[[Al di là della legge]]* (1968, Giorgio Stegani), *[[Cinderella Liberty]]* (1973, Mark Rydell), *[[Cyrano de Bergerac (cinta de 1974)|Cyrano de Bergerac]]* (1974, William Ball), *[[The Cheap Detective]]* (1978, Robert Moore), *[[Only When I Laugh (cinta)|Only When I Laugh]]* (1981, Glenn Jordan), *[[Heartbreak Ridge]]* (1986, Clint Eastwood), *[[2 Days in the Valley]]* (1996, John Herzfeld), u *[[Bride and Prejudice]]* (2004, Gurinder Chadha).

## Filmografía
### Cintas

### Series de televisión

## Premios
### Premios Oscar
En 1974, mientres a 46<sup>ena</sup> edición d'os Premios Oscar, fue nominada a lo Premio Oscar a la Millor Actriz por *[[Cinderella Liberty]]*, una cinta dirichida por Mark Rydell. A suya segundfa nominación a iste mesmo premio s'escaició en 1978 mientres a 50<sup>ena</sup> edición d'os premios por o suyo treballo en *[[The Goodbye Girl]]*, cinta dirichida por Herbert Ross; recibindo encara una tercera nominación en 1982 en a 54<sup>ena</sup> edición d'os Oscar por o suyo papel en *[[Only When I Laugh (cinta)|Only When I Laugh]]*, una cinta dirichida por Glenn Jordan.

### Premios Globos d'Oro
Recibió un Premio Globo d'Oro a la Millor Actriz Dramatica en 1974, en a 31<sup>ena</sup> edición d'os Premios Globos d'Oro, por *[[Cinderella Liberty]]*, dirichida como s'ha dito por Mark Rydell; amás d'una nominación en ixa mesma categoría d'os Globos d'Oro en 1980 mientres a suya 37<sup>ena</sup> edición, por a suya actuación en *[[Promises in the Dark (cinta)|Promises in the Dark]]*, dirichida por Jerome Hellman.

En a categoría d'o Premio Globo d'Oro a la Millor Actriz de Musical u Comedia, estió la ganadora d'o premio en 1978, en a  35<sup>ena</sup> edición d'os premios, por o suyo papel en *[[The Goodbye Girl]]*, dirichida por [Mark Rydell]. Antiparte, tamién fue nominada en [1980, tamién en a a suya 37<sup>ena</sup> edición, por a suya actuación en *[[Chapter Two (cinta)|Chapter Two]]*, dirichida por Robert Moore

## Referencias

## Se veiga tamién
* Cintas interpretadas por Marsha Mason.

## Vinclos externos

*  Marsha Mason en Internet Movie Database.
*  Marsha Mason en Internet Broadway Database.
Camilla Belle

**Camilla Belle** (nombre artistico de **Camilla Belle Routh**), naixida de Los Angeles (California, Estaus Unius) o 2 d'octubre de 1986, ye una actriz estausunidense, activa en o cine estausunidense dende primerías d'os anyos 1990 y que ha recibiu cuantos premios y nominacions mientres a suya carrera interpretativa.

D'entre la suya filmografía, pueden mencionar-se bellas cintas, como *[[The Lost World: Jurassic Park]]* (1997, Steven Spielberg), *[[The Patriot (cinta de 1998)|The Patriot]]* (1998, Dean Semler), *[[The Ballad of Jack and Rose]]* (2005, Rebecca Miller), *[[10,000 BC (cinta)|10,000 BC]]* (2008, Roland Emmerich), *[[From Prada to Nada]]* (2011, Ángel Gracia), *[[Cavemen (cinta)|Cavemen]]* (2013, Herschel Faber), u *[[The Mad Whale]]* (2017, Sonia A. Guggenheim, David Breschel, Jenna Cavelle, Luke Haskard, Ariel Heller, Adam Linzey, Matt McClung, Uttera Singh y Andrew Wood).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Camilla Belle.

## Vinclos externos

*  Camilla Belle en Internet Movie Database.
*  Camilla Belle en Instagram.
J. K. Simmons

**J. K. Simmons** (nombre artistico de Jonathan Kimble Simmons), naixiu de Grosse Pointe (Michigan, Estaus Unius) o 9 de chinero de 1955, ye un actor estausunidense, activo en o cine estausunidense dende meyaus d'os anyos 1970 y con cuantos premios y nominacions recibius mientres a suya carrera artistica.

D'entre la suya filmografía, pueden destacar-se bellas cintas a on i ha treballau, como *[[The First Wives Club]]* (1996, Hugh Wilson), *[[The Jackal (cinta de 1997)|The Jackal]]* (1997, Michael Caton-Jones), *[[The Cider House Rules (cinta)|The Cider House Rules]]* (1999, Lasse Hallström), *[[Autumn in New York (cinta)|Autumn in New York]]* (1990, Joan Chen), *[[The Mexican]]* (2001, Gore Verbinski), *[[Hidalgo (cinta)|Hidalgo]]* (2004, Joe Johnston), *[[First Snow (cinta de 2006)|First Snow]]* (2006, Mark Fergus), *[[New in Town]]* (2009, Jonas Elmer), *[[Up in the Air (cinta de 2009)|Up in the Air]]* (2009, Jason Reitman), *[[True Grit (cinta de 2010)|True Grit]]* (2010, Joel Coen y Ethan Coen), *[[3 Geezers!]]* (2013, Michelle Schumacher), *[[Terminator Genisys]]* (2015, Alan Taylor), *[[La La Land]]* (2016, Damien Chazelle), *[[Justice League (cinta)|Justice League]]* (2017, Zack Snyder), *[[21 Bridges]]* (2019, Brian Kirk), *[[National Champions (cinta)|National Champions]]* (2021, Ric Roman Waugh), u *[[Juror No. 2]]* (2024, Clint Eastwood).

## Filmografía
### Cintas

### Series de televisión

## Premios
L'anyo 2015, mientres a 87<sup>ena</sup> edición d'os Premios Oscar, ganó lo Premio Oscar a lo Millor Actor Segundario por a suya interpretación en a cinta *[[Whiplash (cinta de 2014)|Whiplash]]*, dirichida por Damien Chazelle; recebindo tamién una nominación a ista mesma categoría d'os Oscar en 2022, mientres a suya 94<sup>ena</sup> edición, por a cinta *[[Being the Ricardos]]*, dirichida por Aaron Sorkin.

En 2015, en a 68<sup>ena</sup> edición d'os Premios BAFTA, recibió tamién un Premio BAFTA a lo Millor Actor Segundario por *[[Whiplash (cinta de 2014)|Whiplash]]*, cinta por a que tamién heba ganau l'Oscar en a mesma categoría, ganando igualment un Premio Globo d'Oro a lo Millor Actor Segundario por ixa mesma cinta y ixe mesmo anyo en a 72<sup>ena</sup> edición d'os Premios Globos d'Oro.

## Referencias

## Se veiga tamién
* Cintas interpretadas por J. K. Simmons.

## Vinclos externos

*  J. K. Simmons en Internet Movie Database.
*  J. K. Simmons en Internet Broadway Database.
Emilia Clarke

**Emilia Clarke** (nombre artistico d**'Emilia Isobel Euphemia Rose Clarke**), naixida de Londres (Gran Londres, Reino Uniu) lo 23 d'octubre de 1986, ye una actriz britanica, activa en o cine britanico dende finals d'os anyos 2000 y con cuantos premios y nominacions recibius mientres a suya carrera cinematografica.

D'entre la suya filmografía como actriz, encara que ye mas conoixida por as suyas interpretacions en series de televisión, como *[[Game of Thrones]]*, pueden destacar-se bellas cintas como *[[Spike Island (cinta)|Spike Island]]* (2012, Mat Whitecross), *[[Terminator Genisys]]* (2015, Alan Taylor), *[[Voice from the Stone]]* (2017, Eric D. Howell), *[[Above Suspicion (cinta de 2019)|Above Suspicion]]* (2019, Phillip Noyce), u *[[Last Christmas (cinta)|Last Christmas]]* (2019, Paul Feig).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Emilia Clarke.

## Vinclos externos

*  Emilia Clarke en Internet Movie Database.
*  Emilia Clarke en Internet Broadway Database.
Chuegos Olimpicos d'hibierno de 2026

Os **Chuegos Olimpicos d'hibierno de 2026**, conoixitos tamién como **XXV Chuegos Olimpicos d'hibierno**, estioron os Chuegos Olimpicos d'hibierno y se facioron en Milán y Cortina d'Ampezzo (Italia), dende lo 6 de febrero dica lo 22 de febrero de 2026.

## Referencias

## Vinclos externos